Jordan Nikolov
<s>Jordan Nikolov Orce (Skoplje, 7. januar 1916 — Vladičin Han, 4. januar 1942), radnički aktivist, učesnik Narodnooslobodilačke borbe i narodni heroj Jugoslavije.</s>

<s>Biografija 
Rođen je 7. januara 1916. godine u Skoplju.</s><s>Posle završene osnovne škole, izučio je krojački zanat.</s>

<s>Kao radnik pristupio je sindikalnopm pokretu i bio član Međustrukovnog sindikalnog odbora i odbora za štrajkove.</s><s>Za člana Komunističke partije Jugoslavije primljen je 1935. godine.</s><s>Tokom 1937. godine služio je vojni rok u Zagrebu.</s>

<s>Godine 1939. vraća se u Skoplje, gde nastavlja sa partijskim radom i postaje sekretar Mesnog komiteta KPJ za Skoplje i član Pokrajinskog komiteta KPJ za Makedoniju.</s><s>Posle ilindanskih demonstracija, 1940. godine policija ga hapsi.</s><s>Sud za zaštitu države ga je tada osudio na dve godine zatvora, koje je izdržavao u zatvorima u Kikindi i Sremskoj Mitrovici.</s>

<s>Okupacija Kraljevine Jugoslavije zatekla ga je na robiji u Sremskoj Mitrovici.</s><s>Jedan je od učesnika bega 32 robijaša-komunista, avgusta 1941. godine, iz zatvora u Sremskoj Mitrovici.</s><s>Posle bega, jedno vreme sa nalazio na Fruškoj gori, a potom se prebacio u Srbiju.</s><s>Vrhovni štab ga je tada uputio u Makedoniju, da radi na organizovanju ustanka.</s>

<s>Pošto su Bugari, dobro čuvali granicu između njihove i nemačke okupacione zone, na jugu Srbije, svaki ilegalni prelazak je bio gotovo nemoguć.</s><s>U prvom pokušaju Jordan nije uspeo i morao je sa se vrati.</s><s>Ponovni prelaz je pokušao, noći između 3. i 4. januara 1942. godine, kod Vladičinog hana, uz pomoć mesne partijske organizacije, ali je i ovog puta naišao na graničnu policiju.</s><s>Bio je prinuđen da prihvati neravnopravnu borbu i poginuo.</s>

<s>Ukazom Predsedništva Antifašističkog veća narodnog oslobođenja Jugoslavije (AVNOJ), 29. jula 1945. godine, među prvim borcima Narodnooslobodilačke vojske, proglašen je za narodnog heroja.</s>

<s>Literatura</s>

<s>Spoljašnje veze</s>

<s>Biografija Jordana Nikolova  
 Biografija Jordana Nikolova</s>

<s>Biografije, Skoplje
Jugoslavenski komunisti
Makedonski komunisti
Jugoslavenski partizani
Ličnosti radničkog pokreta Jugoslavije
Makedonija u Narodnooslobodilačkoj borbi
Omladina u Narodnooslobodilačkoj borbi
Beg iz sremskomitrovačkog zatvora</s>

